### NFS de Linux

Aquest mòdul permet configurar directoris (anomenats exportacions en Linux) per tal que siguin compartits des del teu sistema a través de NFS. La primera pàgina mostra una llista de directoris i els clients als quals s'exporten, i permet que facis clic sobre un client per tal de canviar-ne les opcions o començar l'exportació d'un nou directori.

Sota la llista d'exportacions de la primera pàgina hi ha un botó que farà activa la configuració actual. Això es fa aturant i engegant els processos servidors NFS en execució.

Si tens exportats al mateix temps un directori i algun dels seus subdirectoris, s'aplicaran als clients les opcions del directori més específic. Per exemple, si tant `/usr` com `/usr/local` estan exportats, un client que accedeixi a `/usr/local/bin` es trobarà afectat per les opcions d'exportació de `/usr/local`.