Aquest mòdul permet configurar el servidor de directoris LDAP i gestionar-ne els objectes de la base de dades. Assumint que tens el servidor LDAP instal·lat en el mateix sistema que Webmin, la pàgina principal mostrarà icones per editar la configuració del servidor i gestionar la base de dades. Si el mòdul està configurat per parlar amb un servidor LDAP remot, només mostrarà les icones per accedir a la base de dades.

Pots controlar si utilitza un servidor local o remot fent clic a l'enllaç Configuració del Mòdul. Les pàgines per editar els fitxers de configuració i aturar, iniciar i reiniciar el procés servidor OpenLDAP només estaran disponibles quan es gestioni un servidor local.

Si estàs buscant una manera de gestionar usuaris i grups Unix a la base de dades LDAP, prova en lloc d'això el mòdul d'Usuaris i Grups LDAP de la categoria Sistema de Webmin. Per configurar un sistema de manera que vagi a buscar els usuaris a un servidor LDAP local o remot, utilitza el mòdul de Clients LDAP, també a la categoria Sistema.